Rondloperleeu trek eland plat | Maroela Media
Argieffoto. Foto: SANParks
Die soekgeselskap op die spoor van ŉ rondloperleeu wat Vrydag uit die Karoo Nasionale Park naby Beaufort-Wes in die Wes-Kaap ontsnap het, kon Dinsdagmiddag uiteindelik ’n teken van die leeu se bewegings kry nadat hulle op die oorskot van die leeu se prooi afgekom het.
Die leeu het ŉ eland op ŉ plaas aangrensend aan die park gevang, vyf dae nadat hy onder ŉ heining uit die park ontsnap het.
Volgens Nico van der Walt, bestuurder van die Karoo Nasionale Park, het 14 wildbewaarders en ses vrywilligers van naburige plase gister heeldag na die leeu gesoek toe hul eindelik teen die middag op die leeu se vangs afgekom het.
Reynold Thakhuli, woordvoerder van SANParke, het Maandag aan Maroela Media verduidelik die soektog word bemoeilik deur die feit dat die leeu teen daardie tyd nog nie prooi in die gebied doodgemaak het nie. Dit sou die span in die regte rigting kon stuur.
Volgens Van der Walt verhoog die groot hoeveelheid van die karkas wat opgevreet is, spoorsnyers se kanse om die leeu op te spoor. “’n Leeu met ’n vol maag sal waarskynlik vir ŉ rukkie slaap. Dit sal tot ons voordeel strek en ons tyd gee om die leeu op te spoor,” verduidelik hy.
Die soekgeselskap het gister die rondloperleeu se spoor tot sowat 11,8 kilometer vanaf die park tot sonsonder gevolg.
Die soektog na die leeu is vanoggend teen sonsopkoms hervat.
Maroela Media het vroeër berig die leeu het Vrydag onder deur ŉ heining van die park ontsnap nadat swaar reënval veroorsaak het dat grond onder die heining weggespoel het. ŉ Eskomwerker het die dier in die Molteno-pas gewaar waarna met ŉ soektog binne ŉ radius van 40 km in ŉ oostelike rigting vanaf die park begin is.
Beaufort-Wes Karoo Nasionale Park Wes-Kaap
Duifie · 4 weke gelede
Hierdie Snorbaard is n regte André Stander copycat ;-). Voirtvlugtig en ontwykend soos n oroffessionele bankrower. Jammer vir die boer se eland :-(
Hy was honger … arme leeu … moet hom nou net nie seermaak nie!
And the lion sleeps tonight.
Hulle moet tog asseblief net nie die leeu doodskiet nie. Maak seker julle het verdowingspyle by julle en vang hom so.
nulle · 4 weke gelede
‘n Man moet eet.
Ek dink hulle moet hom los sodat hy self terugkeer vanwaar hy ontsnap het. Ek bedoel hy gaan mos besef dis veel geriefliker en minder pt om die vangwerk vir die girls in sy harem te los.
Dit was etenstyd….gelukkig was dit nie ‘n mens anders was die helikopters met gewere in die lug. Hou hom lewendig asb ouens!
Oom Piet · 4 weke gelede
Het iemand al vir hierdie leeu ‘n naam gegee .
Ek sien “Heksie” se naam hier bo.
Noem die leeu sommer “Matewis”.
Rambo as dit mannetjie is en Nala vir wyfie…